Ko‘kcha dahasi. Mahallalar. Kallaxona va boshqalar - 1plus1tv.online\nKallaxona mahallasi Sag‘bon, Chig‘atoy, Saqishmon mahallalari bilan chegaradosh bo‘lib, bir qismi Eskijo‘va bozori bilan tutash bo‘lgan. Mahallaning nomi haqida turli fikrlar yuradi. Ba’zilar gunohkorlar qatl etiladigan joy – deyishsa, ba’zilar – asirga tushgan bosqinchilar shu yerga keltirilib, qatl etilganlgan haqida gaplar bor va nomi shundan deyishadi. Mahalla ziyolilari esa, aslida “Kalonxona sababi mahallada yurtni tebratgan amaldorlar yashagan”, – deb faxrlanib yurishadi. Ammo, yoshi bir joyga borib qolgan qariyalar: “Esimizni tanibmizki, yangi yopiq bozor qurilgunga qadar go‘sht bozori shu yerda bo‘lgan. Mahallaning har ikki xonadonidan biri qassob bo‘lgan. Bu yerda har bir tor ko‘chayu-berk ko‘cha go‘sht bozori edi. Go‘sht bozori deyilganda Kallaxonani, Kallaxona deyilganda go‘sht bozori tushunilgan. Xoh kunduzi, xoh kechasi to‘rg‘i kelgan eshikni taqillatib, go‘shtmi, kalla-pochami olib ketaverardik”, – deyishadi.\nBoshqalar unda yurak yo‘q deb...